
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 65 

- ' 31 Ιανουάριου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 2.400 τ.μ. στη θέ¬ 
ση «Προφάρτα» του Δήμου Κορωπίου του Νομού 

Αττικής. 1 

Κήρυξη ως αναδασωτέας εκτάσεως 790 τ.μ. στη θέση 
«Διόνυσος»του Δήμου Κερατέαςτου Ν. Αττικής ... 2 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για παρακατάθεση αποζημίωσης από α¬ 
ναγκαστική απαλλοτρίωση ακινήτου στο Άργος... 3 

Ανακοίνωση παρακατάθεσης αποζημιώσεως ακινή¬ 
των που απαλλοτριώθηκαν με την απόφαση 
206/14.3.1995 παρ, 1 Δημοτικού Συμβουλίου Λάρι¬ 
σας για την αναγκαστική απαλλοτρίωση για την κα¬ 
τασκευή του Νέου Χώρου Υγειονομικής Ταφής Α¬ 
πορριμμάτων Περιοχής Λάρισας. 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ακύρωση της 12695/1261/8,10.1996 απόφασης Νο¬ 
μάρχη Αθηνών. 5 

Τροποποίηση Ρ.Σ. Μεσσήνης Ν. Μεσσηνίας στα Ο.Τ, 
313, 314 και 315, ως προς την μετάθεση βορειότε¬ 
ρα του παλαιού σχεδίου πόλης. 6 

Τροποποίηση Ρ.Σ. Μεσσήνης Ν. Μεσσηνίας στα Ο.Τ. 
229 και 309, ως προς τη δημιουργία τομέα Ε.. 7 

ΑΝΑΚΟΙΝΩΣΕΙΣ 

Παρακατάθεση αποζημίωσης λόγω προσκύρωσης 
στο Δήμο Αθηναίων. 8 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ. 3092 <1) 

Κήρυξη ως αναδασωτέας εκτάσεως 2.400 τ.μ. στη θέση 
«Προφάρτα» του Δήμου Κορωπίου του Νομού Αττικής. 
Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 3200/55 «Περί Διοικητικής Απο- 


κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 532.770. 

2. Τις διατάξεις των Νόμων 2218/94,2240/94 (άρθρο 4) 
και 2273/94 (παράγρ. 5 άρθρου 14) «Περί Νομαρχιακής 
Αυτοδιοίκησης» καθώς και τις διατάξεις του Ν. 2399/1996 
(άρθρο 14 παρ. 1 και 2). 

3. Τιςδιατάξειςτηςπαρ, 3του άρθρου 117του Συντάγ¬ 
ματος της Χώρας. 

4. Τις διατάξεις του Ν. 998/79 «Περίπροστασίας τωνΔα¬ 
σών και των Δασικών εν γένει εκτάσεως της Χώρας» και ει¬ 
δικότερα: 

α) Του άρθρου 41 παρ. 1 και β) του άρθρου 38 παρ. 1. 

5. Την αριθ. 20068/29,4.1996 τηλετυπική δ/γή του Υ¬ 
πουργείου Εσωτερικών. 

6. Την αριθ. 982,956/16.5.96 δ/γή της Περιφέρειας Ατ¬ 
τικής. 

7. Τις διαταγές του Υπουργείου Γεωργίας; 

α) 160417/1180/8.7.80 «Περί οδηγιών για τις αναδασω¬ 
τέες εκτάσεις» 

β) 182447/3049/24.9.80. 

8. Την αριθμ. 3875/28.8.1996 πρόταση του Δασαρχείου 
Πεντέλης σχετικά με την κήρυξη ως αναδασωτέας της α- 
ναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα ώστε να αποκλεισθεί η διά¬ 
θεσή της για άλλο προορισμό,τηδημόσιαδασική έκταση, 
εμβαδού δύο χιλιάδων τετρακοσίων (2,400) τετραγωνι¬ 
κών μέτρων, στη θέση «Προφάρτα» περιφέρειας Δήμου 
Κορωπίου, Ν. Αττικής, με σκοπό τη διατήρηση του χαρα¬ 
κτήρα της δασικής βλάστησης, η οποία αποτελούμενη α¬ 
πό πουρνάρια και σχίνα καταστράφηκε με παράνομη ρίψη 
μπάζων και χωμάτων και τη διαμόρφωσή της κατά μήνα 
Φεβρουάριο 1996 και προσδιορίζεται από τα στοιχεία Α - 
Β - Γ - Δ - Α, όπως φαίνονται στο συνημμένο διάγραμμα το 
οποίο αποτελεί αναπόσπαστο μέρος της αποφάσεως αυ¬ 
τής και έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με αγρό. 

Νότια: Με δημόσια δασική έκταση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 17 Δεκεμβρίου 1996 

Με εντολή Γ.Γ.Περ. Αττικής 
Ο Προϊστάμενος της Περ/κής Δ/σης Ν. Αν. Αττικής 
ΒΑΣΙΛΕΙΟΣ ΚΕΠΕΝΟΣ 

Αριθ. 2911 (2) 

Κήρυξη ως αναδασωτέας εκτάσεως 790 τ.μ. στη θέοη 
«Διόνυσος» του Δήμου Κερατέας του Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3200/55 «Περί Διοικητικής Απο- 
κεντρώσεως», όπως αυτές τροποποιήθηκαν μεταγενέ¬ 
στερα με το Ν.Δ. 532/70. 

2. Τις διατάξεις των Νόμων 2218/94, 2240/94 (άρθρο 4) 
και 2273/94 (παράγρ. 5 άρθρου 14) «Περί Νομαρχιακής 
Αυτοδιοίκησης» καθώς και τις διατάξεις του Ν. 2399/1996 
(άρθρο Μπαρ. 1 και2), 

3. Τις διατάξεις της παρ. 3 του άρθρου 117 του Συντάγ¬ 
ματος της Χώρας. 

4. Τις διατάξεις του Ν. 998/79 «Περί προστασίας των 
Δασών και των Δασικών εν γένει εκτάσεων της Χώρας» και 
ειδικότερα: 

α) Του άρθρου 41 παρ. 1 και β) του άρθρου 38 παρ. 1. 

5. Την αριθ. 20068/29.4.1996 τηλετυπική δ/γή του Υ¬ 
πουργείου Εσωτερικών. 

6. Την αριθ. 982, 956/16.5.96 δ/γή της Περιφέρειας Ατ¬ 
τικής. 

7. Τις διαταγές του Υπουργείου Γεωργίας: 

α) 160417/1180/8.7.80 «Περί οδηγιών για τις αναδασω¬ 
τέες εκτάσεις» 

β) 182447/3049/24,9.80. 

8. Τηναριθμ. 3562/29.7.1996 πρόταση του Δασαρχείου 
Λαυρίου σχετικά με την κήρυξη ως αναδασωτέας της α- 
ναφερομένης στο θέμα εκτάσεως, αποφασίζουμε: 

Κηρύσσουμε αναδασωτέα ώστε να αποκλεισθεί η διά¬ 


θεσή της για άλλο προορισμό, τη δημόσια δασική έκταση, 
εμβαδού επτακοσίων εννενήντα (790) τετραγωνικών μέ¬ 
τρων, στη θέση «Διόνυσος» περιφέρειας Δήμου Κερατέ¬ 
ας, Ν. Αττικής, με σκοπό τη διατήρηση του χαρακτήρα 
του δάσους, του οποίου η δασική βλάστηση αποτελούμε- 
νη από χ. πεύκη, σχίνα, πουρνάρια και διαφόρους άλλους 
δασικούς θάμνους καταστράφηκε εν μέρει (καταστράφη¬ 
καν τα πουρνάρια, τα σχίνα και οι άλλοι θάμνοι ενώ παρα¬ 
μένει το υψηλό δάσος) με παράνομη εκχέρσωση, με πα¬ 
ράνομη διαμόρφωση της έκτασης, με παράνομη φύτευση 
εσπεριδοειδών, δενδρυλλίων και διαφόρων φυτών με την 
αυθαίρετη κατασκευή κοτετσιού, αποθήκης διαστάσεων 
11 μ. X 6 μ, X 3 μ. απο το έτος 1993έως Ιανουάριο 1995 και 
προσδιορίζεται από τα στοιχεία Α-Β-Γ-Δ-Ε-Ζ-Η-Θ- 
I - Α, όπως φαίνονται στο συνημμένο διάγραμμα το οποίο 
αποτελεί αναπόσπαστο μέρος της αποφάσεως αυτής και 
έχει όρια: 

Ανατολικά: Με δημόσια δασική έκταση. 

Δυπκά: Με δημόσια δασική έκταση. 

Βόρεια: Με δημόσια δασική έκταση παρανόμως εκχερ- 
σωθείσα (οικοπεδοποιημένη σήμερα). 

Νόπα: Με δημόσια δασική έκταση και με έκταση παρα¬ 
νόμως εκχερσωθείσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 17 Δεκεμβρίου 1996 

Με εντολή Γ,Γ.Περ. Αττικής 
Ο Προϊστάμενος της Περ/κής Δ'σης Ν. Αν. Αττικής 
ΒΑΣΙΛΕΙΟΣ ΚΕΠΕΝΟΣ 


ΙΌ ΠΟΓΡΑΨIΚΟ ΔIΑΓ ΡΛΜ Μ Α 


ΚαίαληφΑπίσης Δημόσιας Δασικής Ρκιασης 

ΑΠ ΑΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

Αριθ,ΥΠΠΟ/ΑΠΑΛΛ/Φ 89/3940/99 (3) 

Ειδοποίηση για παρακατάθεση αποζημίωσης από ανα¬ 
γκαστική απαλλοτρίωση ακινήτου στο Άργος. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αριθ. ΥΠΠΟ/ΓΝΟΣ/49095/30.10.1991 απόφαση 
της Υπουργού Πολιτισμού «Μεταβίβαση αρμοδιοτήτων 
Υπουργού και δικαιώματος υπογραφής «Με εντολή Υ¬ 
πουργού» στον Γενικό Γραμματέα, Γενικούς Διευθυντές, 
Προϊσταμένους Δ/νσεων, Τμημάτων και Γραφείων της 
Κ.Υ. του ΥΠ,ΠΟ. (ΦΕΚ 987/Β728.11.1991). 

2. Το Π .Δ. 941/1977 «Περί Οργανισμού του Υπουργείου 
Πολιτισμού» (ΦΕΚ320/Α717.10.1977), 

3. Τις διατάξεις των άρθρων 7 και 8 του Ν.Δ. 797/1971 
«Περί αναγκαστικών απαλλοτριώσεων» πληροφορούμε 
όσους: 

α) Έχουν δικαιώματα κυριότητας ή άλλα εμπράγματα 
δικαιώματα στο ακίνητο που απαλλοτριώθηκε δυνάμει 
της αριθ. 1087703/6828/0010/31.8.89 κ.υ.α. (ΦΕΚ 
561/τ.Δ711.9.89) για αρχαιολογικούς σκοπούς. 

β) Έχουν εγγράφει υποθήκη ή έχουν επιβάλει κατάσχε¬ 
ση ή με οποιοδήποτε τρόπο διεκδικούν το ακίνητο που α¬ 
παλλοτριώθηκε ότι η αποζημίωση που καθόρισε το Μονο¬ 
μελές Πρωτοδικείο Ναυπλίου με την απόφαση του αριθ. 
23/8.3.95 για το ακίνητο και για τα υπερκείμενα αυτού ό¬ 
πως αυτά φαίνονται στο κτηματολογικό διάγραμμα που 
συνοδεύει την απόφαση απαλλοτρίωσης και στο σχετικό 
κτηματολογικό πίνακα έχει κατατεθεί στο Ταμείο Παρα¬ 
καταθηκών και Δανείων (Κεντρική Υπηρεσία) και έχει εκ- 
δοθεί γραμμάτιο συστάσεως παρακαταθήκης αριθ. 
3562/18.12.96 για εξήντα ένα εκατομμύρια οκτακόσιες ε¬ 
ξήντα χιλιάδες οκτακόσιες ενενήντα μιας (61.869.891). 

γ) Η αποζημίωση αυτή είναι αποδοτέα στους δικαιού¬ 
χους που θα αναγνωριστούν σύμφωνα με το Νόμο. 

δ) Η Δ' Εφορεία Προϊστορικών Αρχ/των παρακαλείται, 
εντός δέκα (10) ημερών από της λήψεως της παρούσης 
ειδοποιήσεως, να παραλάβει το απαλλοτριωθέν ακίνητο, 
Η παρούσα ειδοποίηση να δημοσιευθεί στην Εφημερί¬ 
δα της Κυβερνήσεως. 

Αθήνα, 21 Ιανουάριου 1997 

Με εντολή Υπουργού 

Ο Προϊστάμενος Τμήματος 

Δ. ΑΝΤΩΝΟΠΟΥΑΟΣ 

-·- (4) 

Ανακοίνωση παρακατάθεσης αποζημιώσεως ακινήτων 
που απαλλοτριώθηκαν με την απόφαση 206/14.3.1995 
παρ. 1 Δημοτικού Συμβουλίου Λάρισας για την ανα¬ 
γκαστική απαλλοτρίωση για την κατασκευή του Νέου 
Χώρου Υγειονομικής Ταφής Απορριμμάτων Περιοχής 
Λάρισας. 

Ο ΔΗΜΑΡΧΟΣ ΛΑΡΙΣΑΣ 

Σύμφωνα με τα άρθρα 7 και 8 του Ν.Δ. 797 Π 1 «Περί α¬ 
ναγκαστικών απαλλοτριώσεων» γνωστοποιούμε: 

α) Σε όσους έχουν ή διεκδικούν δικαιώματα κυριότητας 
στα ακίνητα που απαλλοτριώθηκαν αναγκαστικά με την α¬ 


πόφαση 206/14.3.1995 παρ. 1 του Δημοτικού Συμβουλίου 
Λάρισας. 

β) Στους ενυπόθηκους δανειστές και στους τρίτους 
διεκδικητές των ακινήτων αυτών, 
ότι η αποζημίωση της εδαφικής επιφάνειας, όπως πε- 
ριέχεται στον σχετικό κτηματολογικό πίνακα, που καθορί¬ 
στηκε προσωρινά με την υπ’ αριθμό 94/1996 απόφαση 
του Μονομελούς Πρωτοδικείου Λάρισας, έχει παρακατα¬ 
τεθεί στο Ταμείο Παρακαταθηκών και Δανείων Λάρισας - 
Β'ΔΟΥ. 

Σχετικά έχει εκδοθεί το με αριθμό 19507/28.1.1997 
γραμμάτιο συστάσεως παρακαταθήκης ποσού 
200.487.375 δραχμών. 

Η αποζημίωση θα αποδοθεί σ’ εκείνους που θα αναγνω- 
ρισθούν δικαιούχοι με την νόμιμη διαδικασία. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Λάρισα, 28 Ιανουάριου 1997 
Ο Δήμαρχος 

ΧΡΙΣΤΟΔΟΥΛΟΣ ΚΑΦΦΕΣ 
-♦- 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αρ ιθ. 1818 ΠΕ/Φ. Προσφυγών/96/σχ. 1747 ΠΕ (5) 

Ακύρωσητης 12695/1261/8.10.1996 απόφασης Νομάρ¬ 
χη Αθηνών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Το Ν.Δ. 17.7.1923 όπως τροποποιήθηκε και συμπλη¬ 
ρώθηκε μεταγενέστερα. 

2) Τις διατάξεις του Ν. 3200/55 «Περί Διοικητικής Απο- 
κεντρώσεως» και ιδιαίτερα του άρθρου 8 όπως τροποποι¬ 
ήθηκε με την παρ. 8 του άρθρου 8του Ν. 2052/92 (ΦΕΚ 94 

Α'). 

3) Τις διατάξεις της παρ. 12 του άρθρου 18 του Ν. 
2218/1994 (ΦΕΚ 90 Α') όπως συμπληρώθηκε μεταγενέ¬ 
στερα (κωδικοποίηση άρθρο 69 Π.Δ. 30/96, ΦΕΚ 21 Δ). 

4) Τις διατάξεις του Ν. 1266/86 (ΦΕΚ 92 Α') «Τοπική Αυ¬ 
τοδιοίκηση, Περιφερειακή ανάπτυξη και Δημοκρατικός 
Προγραμματισμός» όπως τροποποιήθηκαν και συμπλη¬ 
ρώθηκαν με το 1832/89 (ΦΕΚ 54 Α"). 

5) Το Π,Δ. 404/89 (ΦΕΚ 173 Α') «Αναδιάρθρωση και Σύ¬ 
σταση Διευθύνσεων Περιφέρειας Υπουργείου 
ΠΕ.ΧΩ.Δ.Ε.». 

6) Την 1088/23.8.95 απόφαση Γ. Γ ραμματέα Περιφέρει¬ 
ας Αττικής «Εντολή στη Δ/νση Πολεοδομικού Σχεδιασμού 
Αττικής για την εξέταση προσφυγών επί θεμάτων αρμο¬ 
διότητας Υ.ΠΕ.ΧΩ.Δ.Ε.». 

7) Την 12695/1261/96 απόφαση Νομάρχη Αθηνών με 
την οποία τροποποιήθηκε το ρυμοτομικό σχέδιο Δήμου 
Χαϊδαρίου (ΟΤ 172) ΦΕΚ 127Δ731.10.1996 και 
32Δ724.1.97. 

8) Την εμπρόθεσμη προσφυγή της Βιργινίας Παναγιω- 
τοπούλου - Φούτα, που κατατέθηκε στην υπηρεσία μας 
στις 2.12.1996 και στρέφεται κατά της ανωτέρω απόφα¬ 
σης, 

9) Τα στοιχεία από το σχετικό φάκελλο της υπόθεσης 
που υπέβαλε η προσφεύγουσα. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


585 


10) Το 7161 /18.12.1996 έγγραφο του Οργανισμού Αθή¬ 
νας κατά το οποίο σύμφωνα με το εγκεκριμένο Γενικό Πο- 
λεοδομικό Σχέδιο Δήμου Χαϊδαρίου (ΦΕΚ 273Δ/10.4.90) 
στο ΟΤ 172 προβλέπεται χρήση γενικής κατοικίας η δε ε- 
ξειδίκευση της χρήσης αυτής γίνεται μέσω πολεοδομικής 
μελέτης επέκτασης - αναθεώρησης. 

Και Επειδή 

1) Με την προσβαλλόμενη απόφαση τροποποιήθηκε ε¬ 
ντοπισμένα το ρυμοτομικό σχέδιο Δήμου Χαϊδαρίου με 
χαρακτηρισμό τμήματος το ΟΤ 172 (στο σημείο που βρί¬ 
σκεται η ιδιοκτησία της προσφεύγουσας) σε χώρο παιδι¬ 
κής χαράς και πεζόδρομου. 

Για το ίδιο σημείο είχαν προηγηθεί: 

α) Η 17089/1365/25.7.90 απόφαση Νομάρχη που δενε- 
νέκρινε π ρόταση του Δήμου για χαρακτηρισμό του χώρου 
ως παιδικής χαράς με αιτιολογία, που περιλαμβάνεται 
στην 5401 /477/90 εισήγηση της υπηρεσίας στο ΣΧΟΠ, με¬ 
ταξύ άλλων, ότι η υπηρεσία μετά από αυτοψία διαπίστω¬ 
σε ότι στην άμεση περιοχή υπάρχουν ελεύθεροι χώροι και 
μεγαλύτεροι του προτεινόμενου που θα μπορούσαν να ι¬ 
κανοποιήσουν πολεοδομικά την προτεινόμενη χρήση και 
ότι η χωροθέτηση παιδικής χαράς σε γωνία είναι δυσμε¬ 
νής λόγω επικινδυνότητας προσέλευσης των παιδιών σ' 
αυτήν (συμβολή δρόμων). 

β) Η 7107/532/2.4.92 Απόφαση Νομάρχη που τροπο¬ 
ποίησε το ρυμοτομικό σχέδιο χαρακτηρίζοντας τον υπό¬ 
ψη χώρο ως χώρο πρασίνου, η οποία ακυρώθηκε με την 
75662/4672/22.7.92 Απόφαση Γεν. Γραμ. ΥΠΕΧΩΔΕ για 
λόγους μη προσηκούσης αιτιολόγησης επειδή δεν είχαν 
εξεταστεί οι με τις ενστάσεις τους προς το Δημοτικό Συμ¬ 
βούλιο προτάσεις των ενδιαφερομένων ότι κοντά στο οι¬ 
κόπεδό τους υπάρχουν κενά οικόπεδα. Σημειώνεται άτι 
στην 14267/306/13.3.1992 σχετική εισήγηση της υπηρε¬ 
σίας προς το ΣΧΟΠ οι ανωτέρω χώροι εξειδικεύονται και 
αξιολογούνται, 

2) Όπως έχει κριθεί από το Σ.τ.Ε. η τροποποίηση σχεδί¬ 
ου πόλεως πρέπει να είναι προσηκόντως αιτιολογημένη 
(ΣΤ 1448/85) ώστε να καθίσταται εφικτός ο ακυρωτικός έ¬ 
λεγχος της ορθής άσκησης της διακριτικής εξουσίας της 
Διοίκησης τούτο δε επιβάλλεται ακόμα περισσότερο όταν 
πρόκειται για εντοπισμένη τροποποίηση για τη δικαιολό- 
γηση της οποίας απαιτείται εξειδικευμένη αιτιολογία 
(Σ.τ.Ε. 1263/85 και 2928/85) η οποία μπορεί να προκύπτει 
και από τα στοιχεία του φακέλλου, όπως είναι η γνωμο¬ 
δότηση του Δημοτικού Συμβουλίου, του ΣΧΟΠ και η προς 
τούτο εισήγηση της αρμόδιας υπηρεσίας (Σ.τ.Ε. 527/85). 

Στην εξεταζόμενη περίπτωση η κατά τα ανωτέρω αιτιο¬ 


λόγηση ήταν απα ραίτητη επί πλέον επειδή είχε π ροηγηθεί 
η έκδοση των αποφάσεων που αναφέρονται στην προη¬ 
γούμενη παρ. 1. 

3) Από τα στοιχεία του φακέλλου (γνωμοδοτήσεις 
151/95 και 683/95 του Δημοτικού Συμβουλίου, 29/96 γνω¬ 
μοδότηση ΣΧΟΠ και 9033/920/96 εισήγηση της υπηρε¬ 
σίας προς το ΣΧΟΠ) δεν προκύπτει ότι η εγκριθείσα τρο¬ 
ποποίηση είναι προσηκόντως αιπολογημένη κατάταπρο- 
εκτεθέντα διότι: 

α) δεν έγινε η οφειλόμενη εξέταση των προτάσεων των 
ενδιαφερομένων, η παράλειψη της οποίας αποτέλεσε λό¬ 
γο ακύρωσης εκ μέρους του Υπουργού της 7107/532/92 
νομαρχιακής απόφασης. Η εξέταση αυτή για λόγους συμ¬ 
μόρφωσης προς την υπουργική απόφαση ήταν επιβεβλη¬ 
μένη στην περίπτωση χαρακτηρισμού της ιδιοκτησίας ως 
χώρου τόσο πρασίνου όσο και παιδικής χαράς αφού υπά¬ 
γονται στην ίδια κατηγορία κοινοχρήστων χώρων της 
παρ. Ια του άρθρου 2 του Ν-Δ. 17.7.1923. 

β) Παρόλο που η προσφεύγουσα με την προς το Δημο¬ 
τικό Συμβούλιο ένστασή της επεσήμανε ότι το έτος 1990 
ο Νομάρχης έχει ήδη απορρίψει σχετική πρόταση του Δή¬ 
μου για δημιουργία παιδικής χαράς, εν τούτοις από τα 
στοιχεία του φακέλλου δεν προκύπτουν οι συγκεκριμένες 
μεταβολές των δεδομένων, που είχαν ληφθεί υπ’ όψη κα¬ 
τά την έκδοση της 17089/1365/90 απόφασης και βάσει 
των οποίων μεταβολών ο Νομάρχης κατέληξε στην με α¬ 
ντίθετο περιεχόμενο κρινόμενη απόφαση. 

4) Κατόπιντων ανωτέρω οι σχετικοί ισχυρισμοί της προ- 
σφεύγουσας που αναφέρονται σε ανεπαρκή αιτιολόγηση 
πρέπει να γίνου ν δεκτοί γιατί ευσταθού ν και πρέπει η προ¬ 
σβαλλόμενη απόφαση ν’ ακυρωθεί για παράβαση νόμου 
δηλαδή για λόγους έλλειψης προσήκουσας αιπολόγη- 
σης κατά την προηγούμενη παρ. 3, αποφασίζουμε: 

Α) Δεχόμαστε κατά το σκεπτικό την προσφυγή της Βιρ- 
γινίας Παναγιωτοπούλου - Φούτα. 

Β) Ακυρώνουμε την 12695/1261/96 Απόφαση Νομάρχη 
Αθηνών. 

Γ) Από τις διατάξεις της παρούσης απόφασης δεν δημι- 
ουργείται δαπάνη σε βάρος του δημοσίου προϋπολογι¬ 
σμού (άρθρο 27 του Ν. 1558/85 όπως προστέθηκε με το 
άρθρο 27του Ν. 2081/92). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Ιανουάριου 1997 

Ο Γενικός Γραμματέας 
Ν, ΜΙΧΑΛΟΠΟΥΛΟΣ 

Αριθ.οικ. 10696/3271 (6) 

Τροποποίηση Ρ.Σ. Μεσσήνης Ν. Μεσσηνίας στα Ο.Τ. 313, 

314 και 315, ως προς την μετάθεση βορειότερα του 

παλαιού σχεδίου πόλης. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Τις διατάξεις του από 17.7.1923 Ν.Δ/τος «Περί σχε¬ 
δίων πόλεων» όπως μεταγενέστερα τροποποιήθηκαν και 
συμπληρώθηκαν και ειδικότερα τα άρθρα 3 και 70. 

2. Τις διατάξεις του Α.Ν. 314/68 «Περί παροχής στον Υ¬ 
πουργό Βορείου Ελλάδος και τους Νομάρχες της Χώρας 
αρμοδιοτήτων επί θεμάτων εγκρίσεων επεκτάσεως και 
τροποποιήσεως σχεδίων πόλεων και οικισμών (ΦΕΚ 
47 /Α 768 ) όπως τροποποιήθηκαν με το Ν.Δ. 1018/71 (ΦΕΚ 
220/Α771) και με την παρ. 3 του άρθρου 34 του Ν. 1577/85 
(ΦΕΚ210/Α785). 

3. Τις διατάξεις του Π.Δ/τος 183/1986 (ΦΕΚ70/Α/86) με 
το οποίο μεταβιβάζονται αρμοδιότητες στους Νομάρχες 
της Χώρας. 

4. Το άρθρο 29Ατου Ν. 1558/85 που προστέθηκε με το 
άρθρο 27 του Ν. 2081/92. 

5. Το Ν. 2218/94 «Ίδρυση Νομαρχιακής Αυτοδιοίκησης 
τροποποίηση διατάξεων για την Α/θμιαΑυτ/ση και την Πε¬ 
ριφέρεια». 

6. Την υπ’ αριθμ. 78 Υπουργική Απόφαση (ΦΕΚ 
361/Β74.5.95) με την οποία συγκροτήθηκε ο εσωτερικός 
οργανισμός οργάνωσης και λειτουργίας της Νομαρχια¬ 
κής Αυτοδιοίκησης. 


7. Το ισχύον ρυμοτομικό σχέδιο. 

8. Τη με αριθ. 110/96 απόφαση του Δ.Σ. Μεσσήνης, με 
την οποία αποφασίστηκε η τροποποίηση του ρυμοτομι¬ 
κού σχεδίου. 

9. Την από 2.8.96 θετική ομόφωνη γνωμοδότηση του 
συμβουλίου Χ.Ο.Π. Ν. Μεσσηνίας, όπως διατυπώθηκε 
στο πρακτικό με αριθμ, 5, θέμα 8ο. αποφασίζουμε: 

1. Την τροποποίηση του Ρ.Σ. Μεσσήνης, στα Ο.Τ. 
313,314 και 315 ως εξής: 

Μετατίθεται βορειότερα το όριο του παλιού σχεδίου πό¬ 
λης, με αντίστοιχη μετάθεση των ρυμοτομικών και οικο¬ 
δομικών γραμμών, στη νότια πλευρά των πιο πάνω οικο¬ 
δομικών τετραγώνων. 

Όπως αυτό φαίνεται στο συνημμένο πρωτότυπο τοπο- 
γραφικό διάγραμμα σε κλ. 1:1.000 που θεωρήθηκε από 
την ΔΎτρια της Δ/νσης ΧΩ.ΠΕ και Πολεοδομίας Ν, Μεσ¬ 
σηνίας και συνοδεύει την απόφαση αυτή. 

2. Κάλυψη δαπάνης. 

Από τις διατάξεις αυτής της απόφασης δεν προκαλείται 
δαπάνη σε βάρος του Δημοτικού προϋπολογισμού. 

3. Η απόφαση αυτή να δημοσιευ θεί στην Εφη μερίδα της 
Κυβερνήσεως. 

4. Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Καλαμάτα, 5 Δεκεμβρίου 1996 
Ο Νομάρχης 
ΠΑΝΑΓ. ΦΩΤΕΑΣ 

Αριθ. οικ. 10697/3272 (7) 

Τροποποίηση Ρ.Σ. Μεσσήνης Ν. Μεσσηνίας στα Ο.Τ. 229 
και 309, ως προς τη δημιουργία τομέα Ε. 

Ο ΝΟΜΑΡΧΗΣ ΜΕΣΣΗΝΙΑΣ 

Έχοντας υπόψη: 

1. Τις διατάξεις του από 17.7.1923 Ν.Δ/τος «Περί σχε¬ 
δίων πόλεων» όπως μεταγενέστερα τροποποιήθηκαν και 
συμπληρώθηκαν και ειδικότερα τα άρθρα 3 και 70. 

2. Τις διατάξεις του Α.Ν. 314/68 «Περί παροχής στον Υ¬ 
πουργό Βορείου Ελλάδος και τους Νομάρχες της Χώρας 
αρμοδιοτήτων επί θεμάτων εγκρίσεων επεκτάσεως και 
τροποποιήσεως σχεδίων πόλεων και οικισμών (ΦΕΚ 
47/Α768) όπως τροποποιήθηκαν με το Ν.Δ. 1018/71 (ΦΕΚ 
220/Α771) και με την παρ. 3του άρθρου 34 του Ν. 1577/85 
(ΦΕΚ210/Α785). 

3. Τις διατάξεις του Π.Δ/τος 183/1986 (ΦΕΚ 70/Α786) με 
το οποίο μεταβιβάζονται αρμοδιότητες στους Νομάρχες 
της Χώρας. 

4. Το άρθρο 29Α του Ν. 1558/85 που προστέθηκε με το 
άρθρο 27 του Ν. 2081/92. 

5. Το Ν. 2218/94 «Ίδρυση Νομαρχιακής Αυτοδιοίκησης 
τροποποίηση διατάξεων για την Α/θμια Αυτ/ση και την 
Περιφέρεια». 

6. Την υπ' αριθμ. 78 Υπουργική Απόφαση (ΦΕΚ 
361/Β74.5.95) με την οποία συγκροτήθηκε ο εσωτερικός 
οργανισμός οργάνωσης και λειτουργίας της Νομαρχια¬ 
κής Αυτοδιοίκησης. 


7. Το ισχύον ρυμοτομικό σχέδιο. 

8. Τη με αριθ. 112/96 απόφαση του Δ.Σ. Μεσσήνης, με 
την οποία αποφασίστηκε η τροποποίηση του ρυμοτομι¬ 
κού σχεδίου. 

9. Την από 2.8,96 θετική ομόφωνη γνωμοδότηση του 
συμβουλίου Χ.Ο.Π. Ν. Μεσσηνίας, όπως διατυπώθηκε 
στο πρακτικό με αριθμ, 5, θέμα 8ο, αποφασίζουμε: 

1. Την τροποποίηση του Ρ.Σ. Μεσσήνης, στα Ο.Τ, 229 
και 309,ως προς τη δημιουργία τομέα Ε, με αρτιότητα 150 
τ.μ. και πρόσωπο 8 μ. 

Όπως αυτό φαίνεται στο συνημμένο πρωτότυπο τοπο- 
γραφικό διάγραμμα σε κλ. 1:1.000 που θεωρήθηκε από 
τηνΔ/ντρια της Δ/νσης ΧΩ,ΠΕ. και Πολεοδομίας Ν. Μεσ¬ 
σηνίας και συνοδεύει την απόφαση αυτή. 

2. Κάλυψη δαπάνης. 

Από τις διατάξεις αυτής της απόφασης δεν προκαλείται 
δαπάνη σε βάρος του Δημοτικού προϋπολογισμού. 

3. Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

4. Η απόφαση αυτή ναδημοσιευθεί στην Εφημερίδα της 
Κυβερνήσεως. 

Καλαμάτα, 5 Δεκεμβρίου 1996 
Ο Νομάρχης 
ΠΑΝΑΓ. ΦΩΤΕΑΣ 

ΑΝΑΚΟΙΝΩΣΕΙΣ (8} 

Παρακατάθεση αποζημίωσης λόγω προσκύρωσης στο 
Δήμο Αθηναίων. 

Με το με αρ. 3608/17.1.1997 Γραμμάτιο Σύστασης Πα¬ 
ρακαταθήκης, η Μαρία χήρα Ιωάννη Βιταλάκη και ο Εμ¬ 
μανουήλ Βιταλάκης του Ιωάννη, παρακατέθεσαν στο Τα¬ 
μείο Παρακαταθηκών και Δανείων υπέρ του αναδειχθη- 
σόμενου από τα πολιτικά δικαστήρια δικαιούχου το ποσό 
δρχ. 1.245.000 ως αποζημίωση για την επί της οδού Στρ. 
Δαγκλή του Δήμου Αθηναίων εδαφική έκταση επιφάνειας 
τμ. 24,90, που προσκυρώθηκε σ’ αυτούς δυνάμει της με 
αρ. 4/1993 Πράξης Προσκύρωσης και Αναλογισμού Απο¬ 


ζημίωσης της Διεύθυνσης Πολεοδομίας Νομαρχίας Αθη¬ 
νών, η οποία κυρώθηκε με την με αρ. 13719/326/93 από¬ 
φαση της ενεργούσας Με εντολή νομάρχη διευθύντριας 
της Δ.Π.Α. Β. Βιδαλάκη. Η ως άνω αποζημίωση καθορί¬ 
στηκε οριστικά με την με αρ. 1572/96 απόφαση του Μο¬ 
νομελούς Πρωτοδικείου Αθηνών (Τμήμα Απαλλοτριώσε¬ 
ων), υποβλήθηκε δε η με αρ. 162/97 δήλωση φόρου μετα¬ 
βίβασης στην ΔΟΥ Β' Κεφαλαίου Αθηνών. (Αρ. διπλ. ΔΟΥ 
Γεν. Εσ. Αθηνών 5710468/29.1,97) 

Αθήνα,29 Ιανουάριου 1997 

Ο Πληρεξούσιος δικηγόρος 

ΑΝΔΡΕΑΣ Π. ΚΑΨΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


